16 
Pelecanus onocrotalus. Dne 9. travnja bi mi javljeno, da 
su se prvi gemovi sa svojega zimskoga puta povratili i da su vi- 
djeni bili po plitčinah neretvanskoga ušća; leglo da im je u 
jednoj bari ne daleko od Metkovića. 
Na jezero vransko kod Zadra dolaze gemovi takodjer kao 
gosti, no čini se da im tu nije leglo. 
Ne samo u sjevernoj Dalmaciji nego i na obalah ušća ne- 
retvanskoga nahodio sam burnjaka srednje veličine i to u velikom 
broju. Žalibože te ga niesam mogao nikada motriti u neposrednoj 
blizini. Držao sam ga da je Podiceps griseigena (rubricollis). 
Nabrajanje ptica, što su se u ovom motrilištu stalno mogle 
uglaviti, ovim je dokončano, a meni budi konačno dozvoljeno, 
da pridam neke opazke, što se odnose na putovanje ptica-selica. 
Lokrum je doista izvrstno mjesto za motrenje ptica, jer vrlo 
mnogi krilati gostovi, koji ovuda prelieću, na tom se otoku bar 
na kratak odmor zaustavljaju. 
Za mnoge ptice, koje rano t. j. već sredinom ožujka k sje- 
veru putuju, kao i za one vrsti, koje to kasnije čine, mogao sam 
to opaziti, da su ih mnoge i razne vrsti jaki južni vjetrovi onamo 
vazda donosili. Za posve liepa, topla, u onih priedjelih lakim 
sjevernjakom podrZavana vremena bio je otok većinom upravo 
bez ptica, jer je broj domaćih ptica za čudo neznatan. 
Mnoge vrsti ptica putuju danju; vidjao sam ih, kako leteći 
od mora ovamo dolaze, da ih za koju uru već nestane; druge 
pak ostajahu po jedan ili po više dana. Koje su samo preljeta- 
vale, držahu se uviek pravca obale, dakle po prilici od juga 
k sjeveru. Bilo je dana, za kojih je putovanje prijatno bilo samo 
jednoj vrsti ptica, a bilo je i takvih, kada se je više vrsti pa sve 
u znatnom broju sakupljavalo. 
Medju najprijatnije dane broje se 16. i 17. travnja: tih dani 
bijaše otok oživio od množine nadošlih ptica. 
Pravac, kojim ptice Dalmacijom preljetavaju, teče od otoka 
k otoku; dočim je kopno tako rekući bez ptica, sve je vrvjelo 
na Lokrumu od tih gostova, što su dolazili i odlazili. 
Kratke ove bilježke ne mogu imati tu nakanu, da se sma- 
traju osnovanimi opažanji, no biti će im jamačno sudjeno, da 
uzbude zanimljivost za ovu najjužniju pokrajinu monarkije, koja i 
u ornitoložkom obziru zaslužuje mnogu pažnju. 
